Reën Bring Verligting In Australië, Maar Historiese Verwoesting Nie Verby Nie - Joy! Digital
Reën Bring Verligting In Australië, Maar Historiese Verwoesting Nie Verby Nie
-deur Charlene Aaron
Donderstorms bring verligting vir die brandbestryders wat die dodelike brande in Australië se droogtegeteisterde ooskus bestry. Owerhede het etlike Australiërs in hegtenis geneem weens moontlike brandstigting. Terwyl die vlamme tienduisende hektaar verteer, het Christene 'n oproep gedoen vir gebede.
Die reën het welkome verligting gebring vir Australiese gemeenskappe en brandweermanne wat die vernietigende brande bestry, maar die ongekende verwoesting duur voort.
Brande het meer as 32 000 vierkante myl (82 879.6 m2) vernietig. Volgens berigte is meer as 180 mense in hegtenis geneem vir moontlike brandstigting. Daar is 26 mense in die brande oorlede en daar word geskat dat ongeveer 500 miljoen diere in die brande dood is.
Meer as 2 000 huise het afgebrand en ondernemings is ook vernietig. Dit dra by tot die persoonlike en ekonomiese uitwerking van die tragedie.
Andrew Colvin, die hoof van die National Bushfire Recovery Agency, het gesê: "Van die mense het nie hulle huise verloor nie, maar het nou nêrens heen om te gaan vir werk nie. Hulle weet nie of hulle 'n volgende salaristjek gaan ontvang nie …"
In 'n video kan gesien word hoe brandbestryders in Nieu-Suid-Wallis van vreugde dans terwyl reën oor die gebied uitsak.
Intussen doen Christene oral in Australië 'n beroep op die res van die wêreld om te bid.
"Australië het jou gebede nodig […]," sê Luke Gibbons, 'n vrywilliger wat in die land werk. "Ons het die afgelope paar weke wonderbaarlike dinge sien gebeur danksy die gebede, en brandbestryders het gesê hulle het groot waardering vir die gebed."